smcproject/ml-wiki-sentences huggingface dataset:
ഇത് ഏറ്റവും ഉയർന്ന അളവിലുള്ള വ്യായാമ തീവ്രത അനുവദിക്കുന്നു, എന്നാൽ ഫോസ്ഫോക്രിയാറ്റിന്റെ ഇൻട്രാമുസ്കുലർ സ്റ്റോറുകൾ വളരെ പരിമിതമാണ്, മാത്രമല്ല പത്ത് സെക്കൻഡ് വരെ നീണ്ടുനിൽക്കുന്ന വ്യായാമങ്ങൾക്ക് മാത്രമേ ഊർജ്ജം നൽകാൻ കഴിയൂ.
വീണ്ടെടുക്കൽ വളരെ വേഗത്തിലാണ്, അഞ്ച് മിനിറ്റിനുള്ളിൽ പൂർണ്ണമായ ക്രിയേറ്റിൻ സ്റ്റോറുകൾ പുനരുജ്ജീവിപ്പിക്കപ്പെടുന്നു.
ഒന്നിലധികം രോഗങ്ങൾ പേശീ വ്യവസ്ഥയെ ബാധിക്കും.
മസ്കുലർ ഡിസ്ട്രോഫി വിവിധ തരത്തിലുള്ള ഡിസ്ട്രോഫികളിലെ പേശികളുടെ ബലഹീനതയുടെ പ്രധാന മേഖലകൾ
മസ്കുലർ ഡിസ്ട്രോഫി എന്നത് പതിയെ വർദ്ധിച്ചു വരുന്ന പേശി ബലഹീനത, പേശികളുടെ പിണ്ഡം നഷ്ടപ്പെടൽ എന്നിവയുമായി ബന്ധപ്പെട്ട ഒരു കൂട്ടം വൈകല്യങ്ങളാണ്.
ഒരു വ്യക്തിയുടെ ജീനുകളിലെ മ്യൂട്ടേഷനുകൾ മൂലമാണ് ഈ തകരാറുകൾ ഉണ്ടാകുന്നത്.
ആഗോളതലത്തിൽ വർഷത്തിൽ 100,000 വ്യക്തികളിൽ 19.8 നും 25.1 നും ഇടയിൽ ആളുകളെ ഈ രോഗം ബാധിക്കുന്നു.
30-ലധികം തരം മസ്കുലർ ഡിസ്ട്രോഫികൾ ഉണ്ട്.
തരം അനുസരിച്ച്, മസ്കുലർ ഡിസ്ട്രോഫി രോഗിയുടെ ഹൃദയത്തെയും ശ്വാസകോശത്തെയും കൂടാതെ/അല്ലെങ്കിൽ അവരുടെ ചലിക്കാനും നടക്കാനും ദൈനംദിന പ്രവർത്തനങ്ങൾ നടത്താനുമുള്ള കഴിവിനെയും ബാധിക്കും.
ഏറ്റവും സാധാരണമായ തരങ്ങളിൽ ഇവ ഉൾപ്പെടുന്നു: ഡുചെൻ മസ്കുലർ ഡിസ്ട്രോഫി (ഡിഎംഡി), ബെക്കർ മസ്കുലർ ഡിസ്ട്രോഫി (ബിഎംഡി) മയോടോണിക് ഡിസ്ട്രോഫി ലിംബ്-ഗേർഡിൽ (എൽജിഎംഡി) ഫാസിയോസ്കാപ്പുലോഹ്യൂമറൽ ഡിസ്ട്രോഫി (എഫ്എസ്എച്ച് ഡി) കൺജെനിറ്റൽ ഡിസ്ട്രോഫി (സിഎംഡി) ഡിസ്റ്റൽ (ഡിഡി) ഒക്യുലോഫറിംഗൽ ഡിസ്ട്രോഫി (ഒപിഎംഡി) എമെറി-ഡ്രീഫസ് (ഇഡിഎംഡി) ഇതും കാണുക മനുഷ്യശരീരത്തിലെ പ്രധാന സംവിധാനങ്ങൾ ഇൻട്രാമുസ്കുലർ കോർഡിനേഷൻ അവലംബം കൂടുതൽ വായനയ്ക്ക് {{ cite journal }} :  CS1 maint: unflagged free DOI ( link ) പുറം കണ്ണികൾ Online Muscle Tutorial MedBio.info Archived 2011-02-05 at the Wayback Machine .
Use and formation of ATP in muscle
പേസിങ് (സർവ്വേ)
സർവ്വേയിങിലെ ഒരു പ്രാഥമിക അളവെടുപ്പ് രീതിയാണ് പേസിങ് .
വളരെ എളുപ്പവും വേഗതയുമുള്ളതാണെങ്കിലും കൃത്യത കുറവായിരിക്കും .
കാഴ്ചയെ ആസ്പദമാക്കിയാണെങ്കിലും വടക്കുനോക്കിയന്ത്രത്തിന്റെ സഹായം ഉപയോഗിക്കാറുണ്ട്.
എത്ര പേസ് (കുതികാൽ) ഉണ്ട് എന്ന് നോക്കി, ദൂരം എളുപ്പത്തിൽ കണക്കാക്കാം.
പേസിങിലൂടെ അളവെടുക്കേണ്ട പ്രദേശത്തിന്റെ ഒരു ഏകദേശരൂപം ലഭിക്കുന്നതോടെ യഥാർത്ഥ സർവ്വേയുടെ മുന്നൊരുക്കം എളുപ്പമാക്കാൻ കഴിയും.
പേവിഷബാധ ഇംഗ്ലീഷ് വിലാസം https://ml.wikipedia.org/wiki/Rabies
മൃഗങ്ങളിൽ നിന്നും മനുഷ്യരിലേക്ക് പകരുന്ന ഒരു ജന്തുജന്യരോഗമാണ് (Zoonosis ) പേവിഷബാധ അഥവാ റാബീസ് (Rabies).
റാബീസ് എന്ന ലാറ്റിൻ പദത്തിന്റെ അർത്ഥം "ഭ്രാന്ത് " എന്നാണു.
പേവിഷബാധ ഉണ്ടാക്കുന്നത്‌ ഒരു ആർ.എൻ.എ വൈറസ്സാണ്.
ലിസ വൈറസ്സ്എന്നും ഇതിന് പേരുണ്ട്.
ഉഷ്ണ രക്തമുള്ള എല്ലാ ജീവജാലങ്ങളേയും പേവിഷം ബാധിക്കും.
വൈറസ് ബാധ തലച്ചോറിന്റെ ആവരണത്തിനു വീക്കമുണ്ടാക്കി മരണം സംഭവിക്കുന്ന എൻസെഫാലൈറ്റിസ് (encephalitis) എന്ന രോഗാവസ്ഥ ഉണ്ടാക്കുന്നു .
പട്ടികളിലും പൂച്ചകളിലും ഈ രോഗം   കൂടുതലായി  കണ്ടുവരുന്നു.
പന്നി , കഴുത , കുതിര കുറുക്കൻ , ചെന്നായ , കുരങ്ങൻ , അണ്ണാൻ എന്നി മൃഗങ്ങളേയും  ഇത് ബാധിക്കാറുണ്ട്.
വീട്ടുമൃഗങ്ങളേയും വന്യമൃഗങ്ങളേയും  ഒരേപോലെ  രോഗം ബാധിക്കാം.
രോഗംബാധിച്ച  മൃഗങ്ങളുടെ ഉമിനീരിൽ കണ്ടേക്കാവുന്ന വൈറസുകൾ,  മൃഗങ്ങളുടെ  കടികൊണ്ടോ മാന്തു കൊണ്ടോ ഉണ്ടായ മുറിവിൽക്കൂടെ / പോറലിൽക്കൂടി ശരിര പേശികൾക്കിടയിലെ സൂക്ഷ്മ നാഡികളിൽ എത്തപ്പെട്ടു കേന്ദ്രനാഡീവ്യൂഹത്തിൽ കൂടി സഞ്ചരിച്ച് , സുഷുമ്നാനാഡിയേയും തലച്ചോറിനേയും ബാധിക്കുന്നു.
വൈറസ് ബാധ ഉണ്ടായി (infection ) രോഗലക്ഷണങ്ങൾ  പ്രകടമാകുന്നതുവരെയുള്ള ഇടവേള (incubation  period) മാസങ്ങൾ നീണ്ടു നിൽക്കാം.
കേന്ദ്ര നാഡീവ്യുഹത്തിൽ വൈറസ് എത്ര പെട്ടെന്ന് എത്തുന്നുവോ അത്രയും ദൈർഘ്യം മാത്രമേ രോഗലക്ഷണങ്ങൾ പ്രകടമാകുവാൻ എടുക്കുകയുള്ളൂ.
എന്നാൽ അസാധാരണമായി ഒരു ആഴ്ചമുതൽ ഒരു കൊല്ലം വരെ എടുക്കാം.
രോഗ ലക്ഷണങ്ങൾ പ്രത്യക്ഷമായാൽ  മരണം തീർച്ചയാണ്.
വൈറസ് തരങ്ങൾ
ആർ.എൻ.എ വൈറസ് ആയ ലിസ വൈറസ്സ്  നാലു തരമുണ്ട്.
റാബീസ് വൈറസ്സ് 
2.
ലോഗോസ് ബാറ്റ് വൈറസ്സ്
3.
മൊക്കോള വൈറസ്സ്
4.
ഡുവൽ ഹേജ് വൈറസ്സ് രോഗ ലക്ഷണം (മനുഷ്യരിൽ)
തളർച്ച  മാത്രം പ്രകടിപ്പിക്കുന്ന ഒരിനം പേവിഷബാധയുമുണ്ട്.
മനുഷ്യരിൽ പേവിഷം ബാധിക്കുന്നവരിൽ 30% ഇതായിരിക്കുമെങ്കിലും പലപ്പോഴും തിരിച്ചറിയപ്പെടാതെ പോവാറുണ്ട്.
ഒന്നാം ഘട്ടം (പ്രോഡോർമൽ ഘട്ടം)
കടിയേറ്റ ഭാഗത്ത് ചൊറിച്ചിൽ.
മുറിവേറ്റ ഭാഗത്ത് മരവിപ്പ്.
തലവേദന , തൊണ്ടവേദന എന്നിവയുമുണ്ടാവും.
വിറയൽ, ശ്വാസതടസ്സം, ഉൽക്കണ്ഠ, പേടി, ശബ്ദവ്യത്യാസം, ഉറക്കമില്ലായ്മ, കാറ്റിനോടും വെള്ളത്തിനോടും വെളിച്ചത്തിനോടും പേടി മൂന്നാം ഘട്ടം
തളർന്നു കിടക്കും.
ശ്വാസതടസ്സം, ശബ്ദവ്യത്യാസം എന്നിവയുണ്ടാവും.
അവസാനം മരണപ്പെടുന്നു.
രോഗ ലക്ഷണം (മൃഗങ്ങളിൽ) ആദ്യ ഘട്ടം
പൊതുവെ ശാന്തസ്വഭാവമായിരിക്കും.
വായിൽ നിന്ന് നുരയും പതയും വരും.
വെള്ളം കുടിക്കാൻ ശ്രമിക്കുമെങ്കിലും പറ്റില്ല.
വെള്ളത്തേ   ഭയക്കുന്ന രോഗ ലക്ഷണം ഉള്ളതിനാൽ ഹൈഡ്രോഫോബിയ (Hydrophobia) എന്നും ഈ രോഗത്തെ അറിയപ്പെടുന്നു.
ഈ ഘട്ടത്തിൽ അക്രമകാരിയാവുന്നു.
കണ്ണുകൾ ചുവക്കും.
ഉമിനീരൊലിപ്പിച്ച് ലക്ഷ്യമില്ലാതെ ഓടും, പ്രകോപനവുമില്ലാതെ എല്ലാത്തിനേയും കടിക്കും
രണ്ടാം ഘട്ടം മാത്രമെ പൂച്ചകൾ കാണിക്കൂ .
പശുക്കളിൽ അക്രമ സ്വഭാവം കൂടും.
ശബ്ദത്തിനോട് ഭയം എന്നിവ കാണിക്കും.
നായ്ക്കളാണ് രോഗവാഹകരിൽ പ്രധാനികൾ.
വവ്വാലുകളാണ് (Vampire  bats ) അമേരിക്ക, കാനഡ എന്നിവിടങ്ങളിലെ  പേവിഷ വാഹകരിൽ അധികവും.
ആസ്ത്രേലിയയിലും ലാറ്റിൻ അമേരിക്കയിലും പടിഞ്ഞാറൻ യൂറോപ്പിലും ഈയിടെയായി പേവിഷബാധ ഒരു ആരോഗ്യപ്രശ്നമായിട്ടുണ്ട്.
വിഷബാധയുള്ള മൃഗങ്ങളുടെ കടിയോ, മാന്തോ, നക്കലോ  മൂലം ത്വക്കിലൂടെയാണ് മനുഷ്യരിലേക്ക് രോഗം പകരുന്നത്.
ഈ തത്ത്വപ്രകാരം രോഗം ബാധിച്ച മനുഷ്യന്റെ കടിയേറ്റാൽ മനുഷ്യനു രോഗം പകരാമെങ്കിലും  ഇത്തരത്തിലുള്ള  മനുഷ്യരിൽ നിന്നും മനുഷ്യരിലേക്കുള്ള രോഗസംക്രമണം  ഇതേവരെ സ്ഥിരീകരിച്ചിട്ടില്ല.
വൈറസ്സുള്ള വായു ശ്വസിച്ചും രോഗിയുടെ അവയവ മാറ്റി വയ്ക്കലിലൂടേയും അപൂർവമായെങ്കിലും രോഗം പകരാം രോഗനിർണ്ണയം
മുൻകൂട്ടിയുള്ള രോഗനിർണ്ണയത്തിന് ഒരു പരിശോധനയും നിലവിലില്ല.
പോസ്റ്റ്മോട്ടം സമയത്ത് ഫ്ലൂറസെന്റ് ആന്റിബോഡി ടെസ്റ്റ് കൊണ്ട് തലച്ചോറിൽ വൈറസ്സിന്റെ ആന്റിബോഡി (Negri  bodies)സാന്നിദ്ധ്യം നോക്കുകയാണ് ചെയ്യുന്നത്.
കടിയേറ്റ ശരീര
ഭാഗം  ഒഴുകുന്ന വെള്ളവും സോപ്പും ഉപയോഗിച്ച് 15 മിനിട്ടെങ്കിലും കഴുകിക്കൊണ്ടിരിക്കണം.
വൈറസ്സിനെ നശിപ്പിക്കാവുന്ന മരുന്നുകളും ഉപയോഗിക്കാവുന്നതാണ്.
അതിനു ശേഷം തുണിയോ പഞ്ഞിയോ കൊണ്ടു തുടയ്ക്കണം.
പിന്നീട് ഏതെങ്കിലും അണുനാശിനികൊണ്ടും തുടക്കണം.
വേഗത്തിൽ വൈദ്യസേവനവും തേടണം.
രോഗവാഹകരാകാവുന്ന വളർത്തു മൃഗങ്ങൾക്ക് പ്രതിരോധകുത്തിവെപ്പെടുത്ത് രോഗവ്യാപനം തടയാം.
വളർത്തു മൃഗങ്ങൾക്ക് 6 മാസം പ്രായം ആയാൽ ആദ്യ കുത്തി വെപ്പ് എടുകാം.
പിന്നീട് ഒരൊ വർഷ ഇടവേളയിൽ കുത്തി വെപ്പ് എടുക്കണം.
പേപ്പട്ടി വിഷ (റേബീസ്) പ്രതിരോധത്തിനായി ഇപ്പോൾ
നൽകിവരുന്ന ഒരു ആധുനിക വാക്സിനാണ് ഡിപ്ലോയിഡ് വാക്സിൻ.
പ്രതിരോധകുത്തിവെപ്പ്
മനുഷ്യർക്ക് രോഗം ബാധിക്കാതിരിക്കാനുള്ള കുത്തിവെപ്പുകളും ലഭ്യമാണ്.
(ആന്റി റാബിസ് വാക്സിൻ ) ചരിത്രം
ഇരുപത്തിമൂന്നാം  നൂറ്റാണ്ടിൽ ഈ രോഗം ഉണ്ടായിരുന്നതായി ചരിത്ര രേഖകളുണ്ട്.
ക്രിറ്റസ്, അരിസ്റ്റോട്ടിൽ എന്നിവർ ഇതിന്റെ ലക്ഷണങ്ങൾ രേഖപ്പെടുത്തിയിട്ടുണ്ട്.
ഇറാക്കിലെ മെസോപ്പൊട്ടേമിയയിൽ  ബി.സി 1930കളിൽ രേഖപ്പെടുത്തി , 1949ല് കണ്ടെത്തിയ     കോടെക്സുകളിലാണ്  (Codex of Eshnunna ) പേവിഷബാധയെ പറ്റിയുള്ള  എഴുതപ്പെട്ട വിവരങ്ങളുണ്ട്‌.
എ.ഡി.100ൽ സെൽസസ് ഈ രോഗം മൃഗങ്ങളിൽ നിന്നാണ് പകരുന്നതെന്ന് പറഞ്ഞിട്ടുണ്ട്.
മുറിവായിൽ പഴുപ്പിച്ച ഇരുമ്പുവച്ച് കരിക്കണമെന്നു അദ്ദേഹം പറഞ്ഞിരുന്നു.
ഇത്തരത്തിലുള്ള പ്രാകൃതമായ ചികിത്സ  1950 വരെ നിലവിലുണ്ടായിരുന്നു.
വാക്സിൻ കണ്ടെത്തൽ
1885ൽ ലൂയി പാസ്ചറും Émile Roux
കൂടി പേവിഷത്തിനുള്ള കുത്തിവെപ്പ് കണ്ടെത്തി.
അത് ആദ്യമായി മനുഷ്യരിൽ പ്രയോഗിച്ചത്, 1885 ജൂലൈ 6 ന് ജോസഫ് മീസ്റ്റർ [Joseph Meister] (1876–1940) )എന്ന ഒമ്പതു വയസ്സുകാരനിലായിരുന്നു.
1967ൽ എച്ച്.ഡി.സി.വി. എന്ന വാക്സിൻ ഉപയോഗിച്ചു തുടങ്ങി.
1979ൽ മൃഗങ്ങൾക്കുള്ള പ്രതിരോധകുത്തിവെപ്പ് തുടങ്ങി.
1984 ൽ വി-ആർജി കുത്തിവെപ്പ് വികസിപ്പിച്ചു.
പ്രധാന വസ്തുതകൾ പേവിഷബാധ ലോകത്ത് 150 രാജ്യങ്ങളിൽ കാണുന്നു.
ലോകത്ത് പ്രതിവർഷം 55,000 ആളുകൾ പേവിഷബാധകൊണ്ട് മരിക്കുന്നു.
മൃഗങ്ങളിൽ നിന്ന് പേവിഷബാധയേൽക്കുന്നവരിൽ 40  ശതമാനവും 15 വയസ്സിനു താഴെയുള്ള കുട്ടികളാണ്.
99  ശതമാനം പേവിഷബാധകളും ഉണ്ടാകുന്നത്   നായ്ക്കളിലൂടെ ആണ്.
പട്ടി കടിയാൽ ഉണ്ടാകുന്ന  മുറിവായ്  എത്രയും പെട്ടെന്ന്, ഒഴുകുന്ന വെള്ളവും (running  water )  സോപ്പും ഉപയോഗിച്ച്  വൃത്തിയാക്കുകയും കുത്തിവെപ്പ് എടുക്കുകയും ചെയ്താൽ പേവിഷ ബാധയിൽ നിന്നും മരണത്തിൽ നിന്നും രക്ഷപ്പെടാം.
വർഷം തോറും 15  മില്യൺ ആൾക്കാർ  പേവിഷത്തിനു എതിരായുള്ള   കുത്തിവെപ്പ് സ്വീകരിയ്ക്കുന്നു  - 3,27,000   മരണങ്ങളാണ് ഇങ്ങനെ ഒഴിവാക്കപ്പെടുന്നത്.
ലോക പേവിഷബാധ ദിനം
ലൂയി പാസ്ചറുടെ ചരമദിനമാണ് സെപ്തംബർ 28.
അന്നേ ദിവസം ലോക പേവിഷബാധ ദിനം ആയി ആചരിക്കുന്നു.
മാതൃഭൂമി ദിനപത്രം-വിദ്യ സപ്ലിമെന്റ്, 2011 സെപ്റ്റംബർ 27 ↑ {{ cite book }} : Unknown parameter | editors= ignored ( | editor= suggested) ( help ) ↑ {{ cite book }} : Explicit use of et al. in: | author= ( help ) CS1 maint: multiple names: authors list ( link ) 1 2 3 4 http://www.who.int/mediacentre/factsheets/fs099/en/ ↑
പേർണിപ്
പുരാതന ഈജിപ്തിലെ രണ്ടാം രാജവംശത്തിന്റെ തുടക്കത്തിൽ ജീവിച്ചിരുന്ന രാജകുമാരനോ, പുരോഹിതനോ ആണ് പേർണിപ് .
സഖറയിലെ പിരമിഡുകൾ ഖനനം ചെയ്തപ്പോൾ രണ്ട് ഫറോവമാരുടെ ശവകുടീരമുറികളിൽ നിന്നും പേർണിപ് എന്ന പേരിലുള്ള കളിമൺ സീലുകൾ കണ്ടെടുക്കപ്പെട്ടതോടെയാണ് ഈ പേര് ചരിത്ര ഗവേഷകർക്ക് മുന്നിലേക്കെത്തുന്നത്.
ഇത്തരത്തിലുള്ള നാമങ്ങൾ ഈജിപ്ഷ്യൻ രാജവംശത്തിൽ വളരെ ദുർലഭമായതിനാൽ ശവക്കല്ലറകളിൽ ഉൾപ്പെട്ട രാജാക്കന്മാരിൽ ആരുടെയെങ്കിലും മകനോ അല്ലെങ്കിൽ രാജപുരോഹിതനോ ആയിരിക്കാം പേർണിപ് എന്ന് ചരിത്രകാരന്മാർ വിശ്വസിക്കുന്നു.
ഇദ്ദേഹത്തിനെ അടക്കം ചെയ്ത സ്ഥലം ഇന്നും അജ്ഞാതമായി തുടരുന്നു
നാടുകടത്തൽ ഇംഗ്ലീഷ് വിലാസം https://ml.wikipedia.org/wiki/Exile നാടുകടത്തപ്പെട്ട വ്യക്തി
മുൻകാലങ്ങളിൽ നിലനിന്നിരുന്ന ഒരു ശിക്ഷാരീതിയാണ് നാടുകടത്തൽ .
ഒരു വ്യക്തിയെ വിവിധ കാരണങ്ങൾ കൊണ്ട് അയാൾ വസിക്കുന്ന പ്രദേശത്തുനിന്നോ രാജ്യത്തുനിന്നുതന്നെയോ നിർബന്ധമായി പുറത്താക്കുന്ന സമ്പ്രദായമാണ് നാടുകടത്തൽ.
മുൻകാലങ്ങളിൽ കുറ്റവാളികളോടും രാജ്യതാത്പര്യങ്ങൾക്ക് അനഭിമതരാകുന്നവരോടുമാണ് ഭരണകൂടമോ ഭരണത്തലവനോ ഇത്തരം ശിക്ഷ വിധിച്ചിരുന്നത്.
ചരിത്രം നാടുകടത്തപ്പെട്ട വ്യക്തിയുടെ ആദ്യരാത്രി പെയിന്റിംഗ്
ഗോത്രവർഗങ്ങൾക്കിടയിൽ നിന്നും ഉടലെടുത്ത ഒരു ശിക്ഷാരീതിയായിട്ടാണ് ചരിത്രകാരന്മാർ നാടുകടത്തലിനെ വിലയിരുത്തുന്നത്.
പണ്ടുകാലങ്ങളിൽ ഗോത്രാചാരങ്ങളോ നിയമങ്ങളോ ലംഘിക്കുന്നവർക്കു നേരെ ഗോത്രത്തലവൻ കല്പിക്കുന്ന ശിക്ഷാവിധിയായിരുന്നു നാടുകടത്തൽ.
പ്രാചീനകാലങ്ങളിൽ രാഷ്ട്രീയമോ മതപരമോ ആയ കാരണങ്ങളാണ് നാടുകടത്തലിന് കാരണമാകാറുണ്ടായിരുന്നത്.
രാജ്യങ്ങളിൽ ഇത് പതിവായി നിലനിന്നിരുന്നു.
ചില സന്ദർഭങ്ങളിൽ നാടുകടത്തപ്പെടുന്നവരെ അടിമകളാക്കി വിൽക്കുമായിരുന്നു.
റോമൻ കാലഘട്ടത്തിൽ സമാധാനത്തിനു ഭംഗം വരുത്തുന്നവർ എന്ന കാരണം കാട്ടി ജൂതന്മാരെ കൂട്ടത്തോടെ നാടുകടത്തിയിരുന്നു.
നാടുകടത്തൽ വിവിധനാടുകളിൽ ഗ്രീസ്സിൽ
ഗ്രീസിലും പഴയകാലറോമിലും വധശിക്ഷയിൽ നിന്നുള്ള ഇളവായിട്ടാണ് നാടുകടത്തൽ കണക്കാക്കപ്പെട്ടിരുന്നത്; കുറ്റവാളികളിൽ നിന്ന് പൌരത്വം പിൻവലിക്കുകയും അവരെ ഏറെ അകലെയുള്ള ഒറ്റപ്പെട്ട ദ്വീപുകളിലേക്ക് തള്ളുകയും ചെയ്തിരുന്നതോടൊപ്പം സ്വത്ത് പൊതുഖജനാവിലേക്ക് കണ്ടുകെട്ടുകയും ചെയ്തിരുന്നു.
പിൽക്കാല യൂറോപ്യൻ രാജ്യങ്ങളിൽ നാടുകടത്തപ്പെടുന്നവരേറെയും രാഷ്ട്രീയ കുറ്റവാളികളായിരുന്നു.
ശിക്ഷിക്കപ്പെട്ടിരുന്നവരെ സാമ്രാജ്യത്വഭരണകൂടങ്ങൾക്കു കീഴിലുള്ള വിവിധ കോളിനികളിലേക്കാണ് നാടുകടത്തിയിരുന്നത്.
ചൈനയിൽ ചേരിപ്രദേശമായ കിഴക്കു പടിഞ്ഞാറൻ പ്രവിശ്യകളിലേക്കും ജപ്പാനിൽ ഹോക്കാജിയോ ദ്വീപുകളിലേക്കും ആണ് നാടുകടത്തിയിരുന്നത്.
ഇന്ത്യയിൽ ബ്രിട്ടീഷ് ഭരണകൂടം രാഷ്ട്രീയതടവുകാരെ ആൻഡമാൻ ദ്വീപുകളിലെ ജയിലുകളിലേക്ക് നാടുകടത്തിയിരുന്നതായി കാണാം.
ഇംഗ്ലണ്ടിൽ നപ്പോളിയനെ എൽബയിലേക്കു നാടുകടത്തിയപ്പോൾ
ഇംഗ്ലണ്ടിലെ എലിസബത്തീയൻ കാലഘട്ടത്തിൽ വധശിക്ഷ ജീവപര്യന്തമായി ഇളവുചെയ്തു ലഭിക്കുന്നവരെയാണ് നാടുകടത്തലിന് വിധേയരാക്കിയിരുന്നത്.
അനഭിമതരായ വ്യക്തികളെ വെസ്റ്റിൻഡീസിലേക്കും വടക്കേ അമേരിക്കൻ രാഷ്ട്രങ്ങളിലേക്കും നാടുകടത്തി.
അമേരിക്കൻ ഐക്യനാടിന്റെ സ്വാതന്ത്ര്യത്തോടെ ബ്രിട്ടൺ തങ്ങളുടെ കുറ്റവാളികളെ ആസ്ട്രേലിയ , നോർഫോക്ക് ദ്വീപ്, താൻസാനിയ , ന്യൂസിലൻഡ് എന്നിവിടങ്ങളിലേക്കായി നാടുകടത്തൽ.
19-ആം നൂറ്റാണ്ടിലെ ആദ്യ പകുതിയിൽ ഒന്നരലക്ഷത്തോളം തടവുകാരെയാണ് ഇത്തരത്തിൽ നാടുകടത്തിയത്.
എന്നാൽ 1853-ലെയും 1857-ലെയും നിയമങ്ങൾ പ്രാബല്യത്തിൽ വന്നതോടെ ബ്രിട്ടണിൽ നാടുകടത്തലിന് അന്ത്യം കുറിക്കപ്പെട്ടു.
പോച്ചുഗലിൽ
15-ആം നൂറ്റാണ്ടിൽ പോർച്ചുഗൽ , കുറ്റവാളികളെ തങ്ങളുടെ കോളനികളിലേക്കും സ്പെയിൻ ഭരണകൂടം അമേരിക്കയിലുള്ള തങ്ങളുടെ ഡൊമൈനുകളിലേക്കും നാടുകടത്തിയിരുന്നു.
പിന്നീട് അത് മൊറോക്കോയിലേക്കും വടക്കേ അമേരിക്കൻ തീരപ്രദേശങ്ങളിലേക്കുമായി വ്യാപിപ്പിച്ചു.
ഫ്രാൻസിൽ 17-ആം നൂറ്റാണ്ടിന്റെ അന്ത്യനാളുകളിൽ ഏതാനും രാഷ്ട്രീയത്തടവുകാരെ ഫ്രഞ്ച് ഗയാനയിലേക്ക് നാടുകടത്തിയിട്ടുണ്ട്.
വലിയതോതിലുള്ള വിമർശനങ്ങൾക്ക് അത് ഇടവരുത്തി.
19-ആം നൂറ്റാണ്ടിന്റെ മധ്യത്തോടെ ഈ സമ്പ്രദായം നിർത്തലാക്കുകയും ചെയ്തു.
ഫ്രഞ്ച് ഗയാനയിലെ കടുത്ത കാലാവസ്ഥ നാടുകടത്തപ്പെടുന്നവരുടെ ജീവൻ അപഹരിക്കും വിധമായിരുന്നു.
ഫ്രാൻസിലെ ഭീകരകുറ്റവാളിയായ കാപ്റ്റൻ ആൽഫ്രഡ് ഡ്രേഫസ് വർഷങ്ങളോളം ഡെവിൾസ് ഐലന്റ് എന്നറിയപ്പെട്ടിരുന്ന ദ്വീപിലായിരുന്നു.
1938-ൽ ഫ്രാൻസിൽ നാടുകടത്തൽ നിർത്തലാക്കി.
ഇറ്റലിയിൽ
19-ആം നൂറ്റാണ്ടിന്റെ മധ്യത്തിൽ, ഇറ്റലിയുടെ ഏകീകരണം സാധ്യമാകുംമുമ്പ് വിവിധ കാരണങ്ങളാൽ ശിക്ഷിക്കപ്പെടുന്ന കുറ്റവാളികളെ നാടുകടത്തലിന് വിധേയരാക്കിയിരുന്നു.
ഫാസിസ്റ്റ് കാലഘട്ടമായ 1930-കളിൽ രാഷ്ട്രീയത്തടവുകാരെ കിഴക്കൻ ഇറ്റലിയിലെ ദ്വീപുകളിലേക്ക് നാടുകടത്തുകയും കടുത്ത ശിക്ഷയ്ക്ക് വിധേയരാക്കുകയും ചെയ്തു.
റഷ്യയിൽ 18-ആം നൂറ്റാണ്ടിന്റെ തുടക്കത്തിൽ സർ ചക്രവർത്തി പീറ്റർ ദ് ഗ്രേറ്റ് രാഷ്ട്രീയത്തടവുകാരെയും കുറ്റവാളികളെയും സൈബീരിയയിലേക്ക് നാടുകടത്തി.
ഇത്തരം ആളുകളുടെ എണ്ണം സെർബിയയിൽ കൂടിവന്നതിനെത്തുടർന്ന് തർക്കെസ്താനിലേക്കും ഏഷ്യയിലേക്കും സക്കാലിൻ ദ്വീപുകളിലേക്കുമായി നാടുകടത്തൽ.
സ്റ്റാലിന്റെ ഭരണകാലത്ത് റഷ്യയിൽ ലക്ഷക്കണക്കിന് വ്യക്തികളെ സൈബീരിയയിലേക്കു നാടുകടത്തിയിരുന്നു.
ഇവരിലേറെപ്പേരും രാഷ്ട്രീയകാരണങ്ങളാൽ മാത്രം കുറ്റാരോപിതരായവരാണ്.
സ്റ്റാലിന്റെ മരണത്തിനു ശേഷംപോലും ഇവർക്ക് സ്വന്തം മണ്ണിലേക്ക് തിരികെപോകാനായില്ല.
പ്രവാസജീവിതം ജാസനും മീഡിയയും ബൈ ജോൺ വില്ല്യം
പുതിയ കാലഘട്ടത്തിൽ സ്വന്തം രാജ്യം ഉപേക്ഷിച്ച് അന്യരാജ്യങ്ങളിൽ പ്രവാസജീവിതം തിരഞ്ഞെടുക്കുന്നവരുടെ എണ്ണം വർധിച്ചുവരുന്നുണ്ട്.
ഇങ്ങനെ പ്രവാസജീവിതം സ്വയം സ്വീകരിച്ച് വന്നെത്തുവർ പ്രസ്തുത രാജ്യത്തിന്റെ ഐക്യത്തിനോ സമാധാന അന്തരീക്ഷത്തിനോ വിഘാതം സൃഷ്ടിക്കുകയോ ഇതര കുറ്റകൃത്യങ്ങളിൽ ഏർപ്പെടുകയോ ചെയ്യുകയാണെങ്കിൽ അവരെ ശിക്ഷിക്കുകയും ജന്മദേശത്തേക്കു നിയമപരമായി തിരികെ അയയ്ക്കുകയും ചെയ്യുന്ന രീതിയും നാടുകടത്തലിന്റെ ഒരു രൂപഭേദമാണെന്നു കാണാം.
ചരിത്രത്തിൽ പ്രവാസജീവിതം തിരഞ്ഞെടുത്ത ഒട്ടേറെ മഹാന്മാരും ഭരണാധികാരികളുമുണ്ട്.
ഡാന്റേ, മാക്യവല്ലി, നെപ്പോളിയൻ , കാറൽമാർക്സ്, തോമസ് മൻസ, പാബ്ലോ കസൽസ്, ട്രോട്സ്കി തുടങ്ങിയവർ.
തന്റെ പ്രവർത്തനങ്ങൾ അഥവാ സർഗപ്രക്രിയ സ്വന്തം രാജ്യത്തെ ഭരണകൂടത്തിനും ഭരണസംവിധാനത്തിനും സ്വീകാര്യമല്ലാതെ വരികയും ഭരണകൂടത്തിൽ നിന്നുതന്നെ ഭീഷണി നേരിടുകയും ചെയ്യുന്ന സാഹചര്യത്തിൽ മറ്റൊരു രാജ്യം അഭയകേന്ദ്രമായി സ്വീകരിക്കുവാൻ രാഷ്ട്രീയപ്രവർത്തകരും എഴുത്തുകാരും നിർബന്ധിതരാകാറുണ്ട്.
എഴുത്തിന്റെ മേഖലയിൽ സ്വന്തം രാജ്യത്തിന് അനഭിമതയായ തസ്ലിമാ നസ്റിനും, രാഷ്ട്രീയകാരണത്താൽ തിബത്തിലെ ദലൈലാമയ്ക്കും ഇന്ത്യ അഭയം നൽകിയിരുന്നു.
നാടുകടത്തൽ സംബന്ധിച്ച അമേരിക്കയിലെ ആദ്യത്തെ നിയമം 1798-ൽ നിലവിൽ വന്നു.
ഒരു വ്യക്തി തങ്ങളുടെ രാജ്യത്തിന് അപകടകരാരിയാണെങ്കിൽ അയാളെ തിരികെ പറഞ്ഞയയ്ക്കാൻ പ്രസിഡന്റിന് അധികാരം നൽകുന്ന ഈ നിയമം പരക്കെ പ്രതിഷേധത്തിന് വഴിവച്ചു.
തുടർന്ന് 1881, 1891 വർഷങ്ങളിലെ നിയമങ്ങളിൽ അത് അന്യായമായി അഥവാ നിയമം ലംഘിച്ച് അമേരിക്കയിൽ പ്രവേശിക്കുന്നവരെ പുറത്താക്കാൻ പ്രസിഡന്റിന് അധികാരം നൽകുന്നു എന്ന നിലയിലേക്ക് പരിഷ്കരിക്കപ്പെട്ടു.
പുതിയ നിയമങ്ങൾ
20-ആം നൂറ്റാണ്ടിന്റെ തുടക്കത്തിൽ വിദേശപൌരന്മാരെ സംബന്ധിക്കുന്ന പുതിയ രണ്ട് നിയമങ്ങൾകൂടി അമേരിക്കയിൽ നിലവിൽ വന്നു.
1917-ലെ ഇമിഗ്രേഷൻ ആക്ടും 1918-ലെ അനാർക്കിസ്റ്റ് ആക്ടും.
1940-ലെ എലീൻ രജിസ്ട്രേഷൻ ആക്ട് പ്രകാരം ഭരണകൂടത്തെയും രാഷ്ട്രീയ സംവിധാനങ്ങളെയും അട്ടിമറിക്കാൻ ശ്രമിക്കുന്ന സംഘടനകളുമായിച്ചേർന്ന് പ്രവർത്തിക്കുന്നവരെ നാടുകടത്തലിന് വിധേയരാക്കുവാൻ അനുമതി നൽകുന്നു.
1950-ലെ ആഭ്യന്തര സുരക്ഷാ ആക്ട്, കമ്യൂണിസ്റ്റ് പാർട്ടിയിൽ നിലനിൽക്കുന്നവരെയും, മുൻകാലങ്ങളിൽ അതിൽ അംഗത്വമുണ്ടായിരുന്ന വിദേശപൌരന്മാരെയും അമേരിക്കയിൽ നിന്നു പറഞ്ഞുവിടണമെന്ന് സ്പഷ്ടമായി പ്രതിപാദിക്കുന്നു.
സാധാരണഗതിയിൽ കുറ്റവാളികളെ അവരുടെ ജന്മദേശത്തേക്കു തന്നെ മടക്കി അയയ്ക്കുകയാണ് പതിവ്.
അതേസമയം ആ വ്യക്തി മറ്റൊരു രാജ്യം തിരഞ്ഞെടുക്കുകയും പ്രസ്തുത രാജ്യം അയാളെ സ്വീകരിക്കുവാൻ തയ്യാറാവുകയുമാണെങ്കിൽ അതും അമേരിക്കൻ നിയമം അംഗീകരിക്കുന്നുണ്ട്.
നാടുകടത്തലിന്റെ പല നടുക്കുന്ന ഉദാഹരണങ്ങളും കേരളത്തിലും കാണാവുന്നതാണ്.
അതിലൊന്നാണ് സ്വദേശാഭിമാനി രാമകൃഷ്ണപിള്ളയുടെ നാടു കടത്തൽ.
അവലംബം പുറത്തേക്കുള്ള കണ്ണികൾ http://tibet.net/about-cta/tibet-in-exile/ http://dictionary.reference.com/browse/banish കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നാടുകടത്തൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നാടോടി (വിവക്ഷകൾ) നാടോടികൾ - ഒരിടത്തും സ്ഥിരമായി താമസിക്കാത്ത ജനവിഭാഗം നാടോടി (ചലച്ചിത്രം) - 1992-ൽ പുറത്തിറങ്ങിയ മലയാളചലച്ചിത്രം നാടോടി (തമിഴ്‌ചലച്ചിത്രം) - 2009-ൽ പുറത്തിറങ്ങിയ തമിഴ്‌ചലച്ചിത്രം നാടോടി (ചിത്രശലഭം) - ഒരിനം ചിത്രശലഭം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
നാടാർ (ജാതി) ഇംഗ്ലീഷ് വിലാസം https://ml.wikipedia.org/wiki/Nadar_(caste) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു ദക്ഷിണേന്ത്യൻ സമുദായമാണ് നാടാർ  സമുദായം .
ശാൻറോർ എന്ന പേരിലാണ് ഈ ജനവിഭാഗം സംഘകാലത്ത് (300BCE-300CE) അറിയപ്പെട്ടിരുന്നതു.
^1(Vaidehi Herbert,
Sangam Poems Translated by Vaidehii, https://sangamtranslationsbyvaidehi.com )  കാലക്രമത്തിൽ ശാൻറോർ എന്ന പേര് ചാൻറോർ എന്നും പിന്നീട് ചാന്നാർ എന്നും രൂപാന്തരപ്പെടുകയും ആണ് ഉണ്ടായത്ത്.
1921 മുതലാണ് ചാന്നാർ(ശാൻറോർ) വംശജർ നാടാർ എന്ന പൊതു പേര് ഔദ്യോഗികമായി സ്വീകരിക്കുന്നത്.
ദക്ഷിണ തിരുവിതാംകൂർ , തിരുനെൽവേലി ജില്ല , രാമനാഥപുരം , മധുര , തഞ്ചാവൂർ , ചെന്നൈ , ചെങ്കൽപട്ട് എന്നിവിടങ്ങളിലെ ജനസംഖ്യയിൽ ഒരു നിർണായകവിഭാഗം ഈ സമുദായക്കാരാണ്  സമുദായം പൊതുവിൽ  പോന്നിരുന്നത് ഹിന്ദുമതമാണ് .
എന്നാൽ നാടാർ സമുദായക്കാരിൽനിന്നും ക്രിസ്തുമതത്തിലേക്ക് പരിവർത്തനം ചെയ്തിട്ടുള്ളവർ ഏറെയുണ്ട്.
1680 കാലത്താണ് മതപരിവർത്തനം ആരംഭിച്ചത്.
തമിഴ്നാട്ടിലെ വടക്കൻകുളത്ത് 1685-ൽ ആദ്യത്തെ പള്ളി സ്ഥാപിക്കപ്പെട്ടു.
തുടർന്ന് തമിഴ്നാട്ടിൽ 40 ശതമാനം നാടാർ സമുദായാംഗങ്ങളും ക്രിസ്താനികളായി.
പോർച്ചുഗീസ് കാലഘട്ടത്തിൽ കത്തോലിക്കാ സഭയിലും ബ്രിട്ടീഷ് കാലത്തോടെ പ്രൊട്ടസ്റ്റന്റ് സഭയിലും ഇവർ ചേർന്നുതുടങ്ങുകയായിരുന്നു.
സ്വമതം വിട്ട് അന്യമതം സ്വീകരിച്ചിട്ടുണ്ടെങ്കിലും പിന്നീടും ഏകോദര സഹോദരഭാവത്തിൽത്തന്നെയാണ് അവർ കഴിഞ്ഞുപോരുന്നത്.
തമിഴ്നാട്ടിൽ ഉയർന്ന പദവി നൽകിപോകുന്ന സമുദായമാണ് എന്നാൽ തെക്കൻ തിരുവിതാം കൂറിൽ ഹിന്ദു ചാന്നാർ സ്ത്രീകൾ  മേൽമുണ്ട് മറയ്ക്കാൻ ഉള്ള അവകാശങ്ങൾക്കു വേണ്ടി, പൊതുനിരത്തിൽ കൂടിയുള്ള സഞ്ചാര സ്വാതന്ത്ര്യത്തിനുവേണ്ടി, ചാന്നാർ വിഭാഗങ്ങൾ നടത്തിയ ചാന്നാർ ലഹള പ്രശസ്തമാണ്.
വൈകുണ്ഠസ്വാമി ഇവരുടെ നേതൃസ്ഥാനീയനും നവോത്ഥാന നായകനും ആണ്.
ചാന്നാർ ലഹള
ദക്ഷിണ തിരുവിതാംകൂറിലെ അവർണ്ണ സ്ത്രീകൾ മേൽകുപ്പായം(മേൽ ശീല) ധരിക്കുന്ന ഒരു രീതി പത്തൊമ്പതാം നൂറ്റാണ്ടിലെ ആരംഭത്തിൽ നിലവിലില്ലായിരുന്നു.
ക്രിസ്തുമതം സ്വീകരിച്ച സ്വീകരിച്ച ചാന്നാർ സ്ത്രീകൾ  മറ്റ് ക്രൈസ്തവ  വിശ്വാസികളെ പോലെ മേൽക്കുപ്പായം ധരിക്കാൻ തുടങ്ങിയത് ആചാരലംഘനം ആയി കണക്കാക്കപ്പെട്ടു.
അവർക്കെതിരെ നായർ
അധികാരികൾ പല നടപടികളും പീഡനമുറകളും കൈക്കൊണ്ടു.
അത്തരം നടപടികളെ ക്രൈസ്തവരും ഹൈന്ദവരും ആയ ചാന്നാർ സ്‌ത്രീകൾ സംഘടിതമായി പ്രതിരോധിക്കുകയും പ്രതിഷേധിക്കുകയും ചെയ്തു.
ഈ പ്രതിഷേധ പ്രവർത്തനങ്ങൾക്ക് അന്നത്തെ മദിരാശി സംസ്ഥാനത്തിന്റെ ഭാഗമായ തിരുനൽവേലിയിലെ ചാന്നാർ(നാടാർ) ജനങ്ങളുടെ വലിയ പിന്തുണ ലഭിച്ചിരുന്നതായി ബ്രിട്ടീഷ് റിപ്പോർട്ടുകൾ കാണുന്നുണ്ട്.
അതോടൊപ്പം തന്നെ ചാന്നാർ ജനസമൂഹത്തിലെ  നാടാർ നാട്ടത്തി മുതലായ നേതൃത്വത്തിന്റെ പിന്തുണയും ലഭിച്ചിരുന്നു.
തിരുവിതാംകൂറിലെയും കേരളത്തിന്റെ ആകമാന വും നവോത്ഥാനത്തിന് തുടക്കം കുറിച്ച ഈ മഹാസംഭവത്തെ അന്നത്തെ രാഷ്ട്രീയ നേതൃത്വം ചാന്നാർ ലഹള എന്ന പേരിൽ ആണ് അടയാളപ്പെടുത്തിയത്.
ശ്രദ്ധേയരായ വ്യക്തികൾ അയ്യാ വൈകുണ്ഠസ്വാമികൾ ശിവ നാടാർ കെ. കാമരാജ് എ. നേശമണി എം. കുഞ്ഞുകൃഷ്ണൻ നാടാർ എ. നീലലോഹിതദാസൻ നാടാർ എൻ. സുന്ദരൻ നാടാർ സത്യൻ കുറിപ്പുകൾ അവലംബം
1) Vaidehi Herbert,
Sangam Poems Translated by Vaidehii, https://sangamtranslationsbyvaidehi.com {{ cite book }} : Invalid | ref=harv ( help ) {{ cite book }} : Cite has empty unknown parameter: | coauthors= ( help ) ; Invalid | ref=harv ( help )
Travancore state Manuel volume 2 കൂടുതൽ വായനയ്ക്ക് {{ cite book }} : Cite has empty unknown parameter: | coauthors= ( help )
നാടുവാഴികൾ ഇംഗ്ലീഷ് വിലാസം https://ml.wikipedia.org/wiki/Naaduvazhikal_film
ജോഷിയുടെ സംവിധാനത്തിൽ മോഹൻലാൽ , മധു , മണിയൻപിള്ള രാജു , രൂപിണി , സിതാര എന്നിവർ പ്രധാനവേഷങ്ങളിൽ അഭിനയിച്ച് 1989-ൽ പുറത്തിറങ്ങിയ ഒരു മലയാളചലച്ചിത്രമാണ് നാടുവാഴികൾ .
സെവൻ ആർട്സ് ഫിലിംസിന്റെ ബാനറിൽ ജി.പി. വിജയകുമാർ , ജി. ജയകുമാർ എന്നിവർ നിർമ്മിച്ച ഈ ചിത്രം സെവൻ ആർട്സ് ഫിലിംസ് വിതരണം ചെയ്തിരിക്കുന്നു.
കഥയും തിരക്കഥയും സംഭാഷണവും രചിച്ചത് എസ്.എൻ. സ്വാമി ആണ്.
അഭിനേതാക്കൾ അഭിനേതാവ് കഥാപാത്രം മോഹൻലാൽ അർജ്ജുൻ മധു അനന്തൻ തിലകൻ ശങ്കരൻ മുരളി ചെറിയാൻ ദേവൻ മാത്തുക്കുട്ടി ബാബു നമ്പൂതിരി എബ്രഹാം വർക്കി മണിയൻപിള്ള രാജു രവി കുതിരവട്ടം പപ്പു കെ.സി. ജനാർദ്ദനൻ ആശാൻ അസീസ് ഭരതൻ വിജയരാഘവൻ പോലീസ് സൂപ്രണ്ട് ജഗതി ശ്രീകുമാർ ബാവ പ്രതാപചന്ദ്രൻ പണിക്കർ കെ.പി.എ.സി. സണ്ണി കോശി കുഞ്ചൻ ആന്റണി ജഗന്നാഥ വർമ്മ ഡി.വൈ.എസ്.പി. പവിത്രൻ കൊല്ലം തുളസി ഗോപാലപിള്ള എം.എസ്. തൃപ്പുണിത്തറ എം.എൽ.എ. രവി മേനോൻ ശേഖരൻ രൂപിണി റോസ് മേരി സിതാര രമ വത്സല മേനോൻ ശാന്താദേവി കോശിയുടെ അമ്മ വത്സല മേനോൻ ഡോ. റേച്ചൽ ജോർജ്ജ് സംഗീതം
ഷിബു ചക്രവർത്തി എഴുതിയ ഇതിലെ ഗാനങ്ങൾക്ക് സംഗീതം പകർന്നത് ശ്യാം ആണ്.
ഗാനങ്ങൾ രാവിൽ പൂന്തേൻ – ദിനേശ് , ഉണ്ണിമേനോൻ നദിയോരത്തിലെ – കൃഷ്ണചന്ദ്രൻ , ദിനേശ് വെൺ‌തൂവൽ പക്ഷി – ദിനേശ് അണിയറ പ്രവർത്തകർ ഛായാഗ്രഹണം ജയാനൻ വിൻസെന്റ് ചിത്രസം‌യോജനം കെ. ശങ്കുണ്ണി കല ഹരി ചമയം തോമസ് വസ്ത്രാലങ്കാരം വജ്രമണി സംഘട്ടനം എ.ആർ. പാഷ പരസ്യകല ഗായത്രി ലാബ് വിജയ കളർ ലാബ് നിശ്ചല ഛായാഗ്രഹണം അൻസാരി ശബ്ദലേഖനം എ.വി. ബോസ് , സുജാത വാർത്താപ്രചരണം വാഴൂർ ജോസ് നിർമ്മാണ നിർവ്വഹണം കെ. മോഹനൻ വാതിൽ‌പുറചിത്രീകരണം ജൂബിലി സിനി യൂണിറ്റ് റീ റെക്കോർഡിങ്ങ് സമ്പത്ത് ഓഫീസ് നിർവ്വഹണം എസ്. ഗോപാലകൃഷ്ണൻ അസോസിയേറ്റ് ഡയറൿടർ രാജ് ബാബു , പോൾ ഞാറയ്ക്കൽ അസോസിയേറ്റ് എഡിറ്റർ ഇ.
എം. മാധവൻ , പി.സി. മോഹനൻ പുറത്തേക്കുള്ള കണ്ണികൾ നാടുവാഴികൾ ഇന്റർനെറ്റ് മൂവി ഡാറ്റാബേസിൽ നാടുവാഴികൾ – മലയാളസംഗീതം.
നാടോടി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Nadodi_(Malayalam_Movie)
തമ്പി കണ്ണന്താനത്തിന്റെ സംവിധാനത്തിൽ മോഹൻലാൽ , എൻ.എൻ. പിള്ള , സുരേഷ് ഗോപി , ബാബു ആന്റണി , മോഹിനി , ചിത്ര , രൂപിണി എന്നിവർ പ്രധാനവേഷങ്ങളിൽ അഭിനയിച്ച് 1992-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് നാടോടി .
ജൂലിയ പ്രൊഡക്ഷൻസിന്റെ ബാനറിൽ തമ്പി കണ്ണന്താനം നിർമ്മിച്ച ഈ ചിത്രം വിതരണം ചെയ്തത് ജൂലിയ പിക്ചേഴ്സ് ആണ്.
ഈ ചിത്രത്തിന്റെ കഥ ജൂലിയയുടേതാണ് .
അഭിനേതാക്കൾ അഭിനേതാവ് കഥാപാത്രം മോഹൻലാൽ സച്ചിദാനന്ദൻ/ബാലകൃഷ്ണൻ ഭാഗവതർ എൻ.എൻ. പിള്ള പ്രഭാകര മേനോൻ സുരേഷ് ഗോപി ശിവൻ ബാബു ആന്റണി ജാക്ക്സൺ ജഗതി ശ്രീകുമാർ കുഞ്ഞിക്കുട്ടൻ നായർ ജോസ് പല്ലിശ്ശേരി നാരായണൻ കുതിരവട്ടം പപ്പു കുട്ടി പ്രതാപചന്ദ്രൻ സോഫിയുടെ അച്ഛൻ മോഹിനി സോഫി ചിത്ര സുശീല രൂപിണി മീര നായർ സംഗീത സിന്ധു സിൽക്ക് സ്മിത സംഗീതം
ഗാനങ്ങൾ തമ്പ്രാന്റെ മഞ്ചൽ മൂളി – മലേഷാ വാസുദേവൻ , കെ.എസ്. ചിത്ര ദൂരെ ദൂരെ ദ്ദൂരെ പായും – എം.ജി. ശ്രീകുമാർ നാദം മണിനാദം – എം.ജി. ശ്രീകുമാർ കുഞ്ഞുപാവയ്ക്കിന്നല്ലോ നല്ലനാള് – എം.ജി. ശ്രീകുമാർ , ആന്റോ അലക്സ് , മിൻമിനി താലോലം പൂംപൈതലേ – കെ.ജി. മാർക്കോസ് താലോലം പൂംപൈതലേ – കെ.എസ്. ചിത്ര അണിയറ പ്രവർത്തകർ ഛായാഗ്രഹണം ടോണീ ചിത്രസംയോജനം സി.എം. മാധവൻ സംഘട്ടനം ശ്യാം കൌശൽ നിർമ്മാണ നിയന്ത്രണം സി. മോഹൻദാസ് പുറത്തേക്കുള്ള കണ്ണികൾ നാടോടി ഇന്റർനെറ്റ് മൂവി ഡാറ്റാബേസിൽ നാടോടി – മലയാളസംഗീതം.
നാടോടി (ചിത്രശലഭം) ഇംഗ്ലീഷ് വിലാസം https://ml.wikipedia.org/wiki/Pareronia_hippia
ഇന്ത്യയിലെ കാടുകൾക്കരികിലും മരങ്ങൾ തിങ്ങിനിറഞ്ഞ പ്രദേശങ്ങളിലും കാണപ്പടുന്ന ഒരു ചിത്രശലഭമാണ് നാടോടി ( Pareronia hippia ).
തുമ്പിക്കൈക്ക് ഏകദേശം മൂന്ന് സെന്റിമീറ്റർ വരെ നീളമുണ്ട്.
അതിനാൽ ഇവ നീണ്ട തേൻനാളികളുള്ള പൂക്കളിലെ തേൻ നുകരുന്നത് കാണാം.
ആൺ പെൺ ശലഭങ്ങൾക്ക് നിറവ്യത്യാസമുണ്ട്.
ആൺശലഭങ്ങളുടെ പുറം തിളങ്ങുന്ന ആകാശനീലനിറമാണ്.
പെൺശലഭങ്ങൾ മങ്ങിയ നീലനിറത്തിൽക്കാണപ്പെടുന്നു.
പെൺശലഭങ്ങൾ നീലക്കടുവശലഭങ്ങളെഅനുകരിക്കാറുണ്ട് .
ഇവ മുട്ടയിടുന്നത് കൂട്ടത്തോടെയാണ്.
ഇലയുടെ നടുവിലുള്ള ഞരമ്പിലാണ് ശലഭപ്പുഴു കിടക്കുന്നത്.
കപ്പാരിസേ കുടുംബത്തിൽപ്പെട്ട ഗിടോരൻ (Capparis zeylanica) തുടങ്ങിയ സസ്യങ്ങളിലാണ് ഇവ മുട്ടയിടുന്നത്.
1972 ലെ ഇന്ത്യൻ വന്യജീവിസംരക്ഷണ നിയമത്തിന്റെ രണ്ടാം പട്ടികയിൽപ്പെടുന്ന ശലഭമാണ് ഇത്.
ഇന്ത്യയിൽ കാണപ്പെടുന്ന ചിത്രശലഭത്തെ ചിലപ്പോൾ Pareronia valeria hippia എന്ന ഉപവർഗ്ഗമായും കണക്കാക്കാറുണ്ട്.
ജീവിതചക്രം മുതുകുവശം (ആൺ) മുതുകുവശം (പെൺ) മുതുകുവശം (പെൺ, രൂപം philomela ) ഉദരവശം (ആൺ) ഉദരവശം (പെൺ) മുട്ടകൾ പ്യൂപ്പ പ്യൂപ്പ അവലംബം പുറം കണ്ണികൾ Pareronia hippia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Pareronia hippia എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
നാടുകാണി ചുരം
മലപ്പുറം ജില്ലയിലെ വഴിക്കടവിനു സമീപത്തായുള്ള ഒരു ചുരമാണ് നാടുകാണി ചുരം .
കോഴിക്കോട് - ഗൂഡല്ലൂർ - നിലമ്പൂർ അന്തർസംസ്ഥാന പാത ഇതുവഴി കടന്നു പോകുന്നു.
നാടുകാണി ചുരം കണ്ടെത്തിയത് ബ്രിട്ടീഷുകാരനായ വില്യംക്യാംപെയിലാണെന്ന് വിശ്വസിക്കുന്നു.
ഒരു ആദിവാസിയുടെ സഹായത്തോടെയാണ് ചുരം കണ്ടെത്തിയതെന്നും പറയപ്പെടുന്നു.
ഇദ്ദേഹത്തിന്റെ ഓർമയ്ക്കായി ബ്രിട്ടീഷുകാർ നാടുകാണി അണ്ണാനഗറിൽ ഒരു സ്മാരകം നിർമ്മിച്ചിട്ടുണ്ട്.
അവലംബം ↑ ↑ http://www.sirajlive.com/2014/07/02/110859.html ↑ http://www.madhyamam.com/news/351996/150430%5Bപ്രവർത്തിക്കാത്ത+കണ്ണി%5D ↑
നാടുഗദ്ദിക (നാടകം) ഇംഗ്ലീഷ് വിലാസം https://ml.wikipedia.org/wiki/Nadugadhika
1970 കാലഘട്ടത്തിലെ ഒരു മലയാള നാടകമാണ് നാടുഗദ്ദിക .
കേരളത്തിലെ ഒരു ഗോത്രജനതയുടെ നടുക്കുന്ന ജീവിതയാഥാർഥ്യങ്ങളിലൂന്നി നിന്നുകൊണ്ട്, വേറിട്ട രചനാശൈലിയിലൂടെയും അവതരണരീതിയിലൂടെയും എഴുപതുകളിൽ മലയാളനാടകവേദിയുടെ വ്യാകരണം മാറ്റിമറിച്ച നാടകം എന്ന നിലയിൽ ഇതിന് മലയാള നാടകചരിത്രത്തിൽ സവിശേഷസ്ഥാനമുണ്ട്.
ഇതിന്റെ രചനയും സംവിധാനവും നിർവ്വഹിച്ചത് കെ.ജെ. ബേബി ആയിരുന്നു.
മലയാളനാടകവേദിയിലെ മേലാളഭാവുകത്വത്തിനെതിരായ കലാപം കൂടിയായിരുന്നു, അത്.
അത്തരത്തിൽ മലയാള ദലിത് സാഹിത്യചരിത്രത്തിലും അതിന് വലിയ സ്ഥാനമുണ്ട്.
വയനാടൻ ഗോത്രജനസമുദായത്തിന്റെ ഗദ്ദിക എന്ന അനുഷ്ഠാനത്തിൽനിന്ന് രൂപപ്പെട്ടതാണിത്.
അങ്ങനെ ഇത് ഫോക്ലോറിനെ എങ്ങനെ സാംസ്കാരിക മുന്നേറ്റത്തിനുള്ള ആയുധമാക്കാം എന്ന അന്വേഷണത്തിന്റെ മാർഗ്ഗത്തിൽ കേരളം നല്കിയ മികച്ച സംഭാവനകളിലൊന്നുമാകുന്നു.
കോഴിക്കോട് മുതലക്കുളത്തുവച്ച് സംഘാടകരെ 1981 മേയ് 22-ന് അറസ്റുചെയ്തു.
രണ്ടു നൂറ്റാണ്ടിന്റെ കഥയാണ് നാടുഗദ്ദികയിലൂടെ ബേബി പറഞ്ഞത്.
രാജാക്കന്മാർ, വെള്ളക്കാർ, സ്വാതന്ത്ര്യസമരം, വിമോചനസമരം, കമ്യൂണിസ്റ്റുകാർ..
ആദിവാസികളുടെ  ജീവിതവും
അസ്തിത്വ പ്രതിസന്ധികളും പരിഹരിച്ചിട്ടുണ്ടോ?
നമ്മൾ പരിഷ്‌കൃതരാണ്‌, അവരുടെ അന്നവുംപാർപ്പിടവും കവർന്നെടുക്കുന്നത്‌.
അവരോട്‌ ഉണരാൻ പറയുന്നതാണ്‌ ഗദ്ദികയുടെ തീം.
നക്സൽ ബന്ധം ആരോപിച്ച്‌ അതിന്റെ പ്രദർശനം കേരളത്തിൽ നിരോധിച്ചിരുന്നു.
നാടക പ്രവർത്തകർ അറസ്റ്റുചെയ്യപ്പെട്ടു.